Diari Oficial de la Generalitat Valenciana


Sumari del DOGV 5133, del 11-11-2005 (2005/12573)

Informació pública del programa de desenvolupament de l'actuació integrada de la UA-8 Saladar.
----------------------------------------------------------------------------------------------

### Dades del document

Número de DOGV
:   5133

Data del DOGV
:   11-11-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/12948


Organisme emissor
:   Notaria d'Antonio J. Jimenez Clar

Tipus de document
:   Anunci

Informació pública del programa de desenvolupament de l'actuació integrada de la UA-8 Saladar. [2005/F12393]
  
(Art. 44 i següents, Llei 6/1994, de la Generalitat Valenciana, de 15 de novembre, Reguladora de l'Activitat Urbanística.)
  
Xàbia, 26 d'octubre de 2005
  
Jo, Antonio Jiménez Clar, notari del Col·legi de València, Districte de Dénia, amb residència a Xàbia, done fe:
  
Que Julio Manuel Antolín, major d'edat, veí d'Ontinyent i amb DNI 61979339-W, gerent de la UTE Pinos de Jávea, SL, i Proresalan, SL, domiciliada a Ontinyent, avinguda d'Almaig, número 85-5é-9a, i amb CIF N42049340, m'ha requerit als efectes del que s'establix en la Llei Reguladora de l'Activitat Urbanística, i en especial en els seus articles 46 i 48 per a la protocol·lització de l'alternativa tècnica de programa d'actuació integrada de la UE-8 Saladar del Pla General d'Ordenació Urbana de Xàbia. I per mitjà del present edicte pose en coneixement de tots els possibles interessats i sotmet a informació pública:
  
1r. Que amb data 26 d'octubre de 2005 s'ha presentat davant de l'Ajuntament de Xàbia, programa per al desenvolupament d'actuació integrada que conté alternativa tècnica (programa d'actuació integrada i projecte d'urbanització), a fi de desenvolupar i executar les obres d'urbanització dels terrenys que es detallen i que comprén la unitat d'actuació 8 Saladar del Pla General d'Ordenació Urbana de Xàbia.
  
2n. L'àmbit d'actuació del programa inclou llista de titulars cadastrals de la indicada unitat d'actuació presentat a la notaria on es protocol·litza el programa a fi que es practiquen les pertinents notificacions.
  
3r. L'alternativa tècnica i documents que l'acompanyen s'han protocol·litzat a la notaria d'Antonio Jiménez Clar a Xàbia (Alacant), carrer de l'Historiador Roc Chabàs, número 1.
  
4t. Un exemplar de la dita alternativa tècnica s'ha depositat amb data de 26 d'octubre de 2005 a l'Ajuntament de Xàbia.
  
5é. El present anunci es va a publicar en un periòdic d'informació general de la Comunitat Valenciana i en el Diari Oficial de la Generalitat Valenciana.
  
6é. Dins del termini de 20 dies a comptar des de la publicació en el Diari Oficial de la Generalitat Valenciana qualsevol persona podrà comparéixer a la notaria d'Antonio Jiménez Clar, horari de 10.00 a 13.00 hores i obtindre, a càrrec seu, còpia de l'acta que conté l'alternativa tècnica i documentació complementària o sol·licitar la seua exhibició.
  
Igualment es podrà consultar la dita documentació i l'expedient administratiu format a l'efecte a l'Ajuntament de Xàbia els dies hàbils de 09.00 a 14.00 hores.
  
7é. Dins de l'esmentat termini de 20 dies es podran presentar davant de l'Ajuntament de Xàbia, al·legacions al programa i projectes presentats o alternatives tècniques que pretenguen competir amb l'exposada al públic, sense perjuí del dret a pròrroga previst en la mencionada llei.
  
8é. Una vegada finalitzat el termini indicat en els cinc dies següents es podran presentar en plica tancada a l'Ajuntament de Xàbia proposicions juridicoeconòmiques per a executar qualsevol de les alternatives tècniques que s'hagen formulat. Una vegada finalitzat este termini tindrà lloc l'obertura de pliques.
  
9é. El present anunci es publica igualment perquè valga d'anunci als afectats desconeguts, o aquells l'adreça dels quals no constara, o constara erròniament en el Registre Cadastral de conformitat i als efectes prevists en l'article 59.4 de la Llei 30/1992, del Règim Jurídic de les Administracions Públiques, anunci que té la consideració d'edicte.